Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: 45/1996. (III. 25.) Korm. rendelet (a továbbiakban: Vhr.) által meghatározott mélységű besorolásnak
Paragraph Index: 1342

5. sorszámú példánya a rovatot nem tartalmazza.) 35. Bruttó tömeg (kg) A kiszállításra kerülő valamennyi áru/vámáru csomagolóanyaggal együtt mért össztömegét kell beírni kilogrammban, megkezdett kilogrammonként. (Például, ha az áru teljes tömege 114,6 kg, akkor „115”, ha az áru össztömege 0,2 kg, akkor „1” kerül beírásra). A Pótlapon ezt a rovatot nem kell kitölteni. Útközbeni mérlegelés esetén a bruttó tömeg rovat a kiviteli ellenőrzéskor üresen maradhat, azt a kiléptetéskor kell pótolni. Ez esetben a nettó tömeg beírása elegendő. 37. Eljáráskód A vámkezelés- és eljáráskódok jegyzékében felsorolt, a kért és a megelőző vámkezeléshez kapcsolódó kódból, valamint a technikai jelzőszámból álló öt számjegyű kódot (eljáráskód) kell feltüntetni ebbe a rovatba. Az első alrovatba az aktuális és a megelőző vámkezeléskódot, a második alrovatba a technikai jelzőszámot kell beírni (pl. passzív feldolgozás címén kért vámkezelés esetén javításnál 2100 0, más feldolgozásnál 2200 0 számjegyet kell szerepeltetni). Az eljáráskód első számjegyének azonosnak kell lennie az 1. rovat második almezőjében szereplő számmal. A Pótlapon ezt a rovatot nem kell kitölteni. (Az EV 4. és 5. sorszámú példánya a rovatot nem tartalmazza.) 38. Nettó tömeg (kg) A 31. mezőben szereplő áru/vámáru saját tömegét kell feltüntetni kilogrammban kifejezve — a 35. rovatban leírt szabályok szerint. Saját tömegen az áru súlyát értjük, minden csomagolás nélkül. A nettó tömeget a Pótlapon is fel kell tüntetni, tételsoronként külön-külön. 39. Kontingens Ebbe a rovatba a szabadkereskedelmi kvóták, kontingensek figyelését biztosító — a Gazdasági Minisztérium által meghatározott — kvótatípus két számjegyét kell feltüntetni. (Az EV 4. és 5. sorszámú példánya a rovatot nem tartalmazza.) 40. Általános bejelentés/megelőző vámkezelés

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes